Rapporten måler den betydning som IT og telekommunikation har for at sikre økonomi, miljø og bæredygtighed i verden. Tidligere lå Danmark i top, men nu er vi på den seneste raslet ned på en 8. plads, bag flere af vores nordiske naboer.

Det skyldes primært at uploadhastighederne på bredbåndsforbindelserne i Danmark er for dårlige. Det fortæller chefkonsulent hos Dansk Energi Thomas Woldiderich til P1 Morgen.

Top 10 Toppen af det såkaldte The Networked Readiness Index er: 1. Finland 2. Singapore 3. Sverige 4. Holland 5. Norge 6. Schweiz 7. Storbritannien 8. Danmark 9. USA 10. Taiwan Se hele listen

Flaskehals

Det kan tage op til 10 gange længere, at lægge indhold på nettet, end at hente indhold ned.

- Det gør at uploadhastigheden på vores netforbindelser er en flaskehals, når vi skal agere på nettet, forklarer han.

Og det er ikke kun mulighederne for at lægge tant og fjas på Youtube, vi går glip af, siger Thomas Woldiderich. Alene i forhold til velfærdsydelserne fra det offentlige, vil der være mange ressourcer at spare:

- I vores kommunikation med det offentlige, går vi glip af en lang række muligheder, der kan gøre dagligdagen lettere for den enkelte, forklarer han.

Som et eksempel peger han på muligheden for videokonsultationer med lægen i fremtiden. Med de nuværende uploadhastigheder, vil vi som patienter nemt kunne modtage billeder af lægen, mens det den modsatte vej vil være ganske problematisk for lægen at se os.

- Og det er helst den vej han skal kunne se, for at stille en diagnose, siger han.

Ifølge Thomas Woldiderich er 40% af den danske befolkning parate til at skifte de fysiske konsultationer ud med videokommunikation.

Også på skoleområdet, er der store fordele ved at forbedre bredbåndsforbindelserne, påpeger han.

En ud af tre skoler har ikke bredbåndsforbindelser, der er gode nok til at lave videokommunikation på skolerne.

- Det er et stort problem, fordi vi har mange elever pr klasse, der er online samtidigt, siger han

Kommunerne får et større ansvar